Ericu950/Stoicheia-meter-silver huggingface dataset:
ἐπειδὴ δὲ Ἰσμαηλῖταί τινες , ἀρωμάτων ἔμποροι , πρὸς τὴν Αἰγυπτίων ἠπείγοντο , συμβουλεύοντος Ἰούδα  μὴ γὰρ δὴ χρῆναι διολλύναι τὸν ἀδελφὸν ἀνεκεκράγει σαφῶς  , ἀπημπολήκασι τὸ μειράκιον καταθεμένοις ὑπὲρ αὐτοῦ τοῖς ἐκπρίασθαι βουληθεῖσιν , εἴκοσι χρυσοῦς .
καὶ ἀπεκομίσθη μὲν εἰς Αἴγυπτον Ἰωσήφ .
ῥουβεὶμ δὲ πάλιν τὸ γεγονὸς οὐκ εἰδὼς , ἀφίκετο μὲν ἐπὶ τὸν λάκκον .
ἐπειδὴ δὲ τὸ παιδάριον οὐ τεθέαται , κεκινδυνευκέναι νομίσας , περιῤῥήγνυσι μὲν τὸ ἱμάτιον , ἐπίκλημα δὲ τοῖς ἄλλοις ἐποιεῖτο τὸν Ἰωσὴφ , οὕτω λέγων ·
τὸ παιδάριον οὐκ ἔστιν ·
ἐγὼ δὲ ποῦ πορεύσομαι ἔτι ;
μονονουχὶ γάρ φησι ·
πῶς ἂν ὑποστρέψαιμι πρὸς τὸν πατέρα , ἢ πῶς ἂν ὅλως προσδέξαιτο τὸν ἠγαπημένον οὐκ ἔχοντας ;
τί δὲ δὴ καὶ ἐροῦμεν ἀπαιτοῦντι τῷ πατρὶ τὸ παιδάριον ;
Οἱ δὲ τὸν χιτῶνα τὸν ποικίλον αἰγὸς αἵματι καταδεύσαντες , προσεκόμιζον τῷ πατρὶ , δόλῳ καὶ ἀπάτῃ μεθύοντας συνθέντες λόγους .
τοῦτον γὰρ εὕρομεν , φασίν ;
ἐπίγνωθι εἰ χιτὼν τοῦ υἱοῦ σού ἐστιν ἢ οὔ 0 .
κατοιμώζει δὲ ὁ πατὴρ , καὶ τάχα που τῆς τῶν υἱῶν βασκανίας , καὶ ἀνοσίων σκεμμάτων κατεκεκράγει , λέγων ·
θηρίον πονηρὸν κατέφαγε τὸν Ἰωσήφ .
δυσεύναστόν τε καὶ ἀνουθέτητον παντελῶς , καὶ ἐπὶ τῇ τοῦ παιδὸς συμφορᾷ τὴν δυσθυμίαν ἐδέχετο 0 .
Οὐ γὰρ ἤθελε , φησὶ , παρακληθῆναι λέγων , ὅτι Καταβήσομαι πρὸς τὸν υἱόν μου πενθῶν εἰς ᾅδου .
ἐκβεβηκότος δὴ οὖν εἰς πέρας τοῦ τῆς ἱστορίας λόγου , μετοιχήσεται πάλιν ὁ νοῦς τῶν ἐσωτάτω πρὸς ἔρευναν .
καὶ οἷά τισι σκιαῖς τοῖς αἰσθητῶς γεγονόσιν ἐπιχρωματίζων τὴν ἀλήθειαν , εὐπρεπὲς ὡς ἔνι τὸ τῆς θεωρίας ἀπεργάζεται κάλλος .
τέτοκε τοίνυν τὸν Ἰωσὴφ ἡ νεωτέρα Ῥαχὴλ , ἡ καλὴ τῷ εἴδει , καὶ λαμπραῖς ὀμμάτων βολαῖς ἀποστίλβουσα τὸ ἐπίχαρι ·
καίτοι τῆς Λείας οὐχ ὧδε ἐχούσης 0 .
γέγραπται γὰρ , ὅτι οἱ μὲν Ὀφθαλμοὶ Λείας ἀσθενεῖς 0 ·
ῥαχὴλ δὲ ἦν καλὴ τῷ εἴδει καὶ ὡραία τῇ ὄψει σφόδρα .
ἀλλὰ Λείαν μὲν ἐλέγομεν τὴν τῶν Ἰουδαίων μητέρα , τουτέστι , τὴν Συναγωγήν ·
τὰς ἐπὶ τούτῳ πίστεις συλλέγοντες ἀπό τε τῶν ὀφθαλμῶν καὶ τῆς τοῦ ὀνόματος ἑρμηνείας 0 .
ἀκαλλὴς γὰρ ὄντως καὶ πολὺ νοσοῦσα τὸ ἄῤῥωστον , ἡ ἔσω τε καὶ εἰς νοῦν ὅρασις τῆς Ἰουδαίων Συναγωγῆς 0 .
ὀφθαλμοὶ γὰρ αὐτοῖς , καὶ οὐ βλέπουσι , κατὰ τὴν τοῦ προφήτου φωνήν 0 .
Οὐ γὰρ ἐγνώκασι τὰ Μωσέως , οὔ τε μὴν γεγόνασιν οἷοί τε καταθρεῖν τὰ ἐν αὐτῷ μυστήρια , δι ὧν πολυτρόπως ὁ Ἐμμανουὴλ κατεγράφετο .
ἑρμηνεύεται δὲ Λεία , κοπιῶσα , καθὰ καὶ ἐν ἑτέροις εἰρήκαμεν .
κεκοπίακε γὰρ ἡ τῶν Ἰουδαίων Συναγωγὴ , βραδὺ καὶ δύσοιστον ἄχθος τὸν διὰ Μωσέως ἔχουσα νόμον .
τοιγάρτοι καὶ ὁ Χριστὸς ὡς κοπιῶντας αὐτοὺς καὶ κατηχθισμένους , εἰς τὴν διὰ πίστεως ἄνεσιν ἐκάλει λέγων ·
δεῦτε πάντες πρός με , οἱ κοπιῶντες καὶ πεφορτισμένοι , κ ἀγὼ ἀναπαύσω ὑμᾶς .
ἀλλὰ Λεία μὲν ἐν τούτοις 0 .
καθαροὶ δὲ ἄγαν οἱ τῆς Ῥαχὴλ ὀφθαλμοί 0 .
τεθέαται γὰρ ἡ ἐξ ἐθνῶν Ἐκκλησία τὴν δόξαν Χριστοῦ , καὶ ἐν αὐτῷ τὸν Πατέρα 0 ·
κέκληται δὲ πρὸς οἰκείωσιν τοῦ νοητοῦ νυμφίου , τουτέστι Χριστοῦ , μετὰ τὴν πρώτην .
Αὕτη γὰρ ἡ νεωτάτη ῥυτίδα μὴ ἔχουσα , καίτοι παλαιωθείσης τῆς πρώτης , καὶ ἐπεί τοι γεγήρακεν , ἐγγὺς γενομένης ἀφανισμοῦ 0 .
ἑρμηνεύεται δὲ καὶ ἡ Ῥαχὴλ , Θεοῦ ποίμνιον .
ποίμνιον γὰρ τοῦ Σωτῆρος ἡ Ἐκκλησία 0 ·
ὃς Ἰουδαίοις μὲν ἔφασκε δι ἑνὸς τῶν ἁγίων προφητῶν ·
καὶ εἶπα ·
Οὐ ποιμανῶ ὑμᾶς .
τὸ ἀποθνῆσκον ἀποθνησκέτω , καὶ τὸ ἐκλεῖπον ἐκλειπέτω , καὶ τὰ κατάλοιπα ·
κατεσθιέτω ἕκαστος τὰς σάρκας τοῦ πλησίον αὐτοῦ .
ἡμῶν δὲ δὴ πέρι , Τὰ πρόβατα τὰ ἐμὰ τῆς φωνῆς μου ἀκούουσι , καὶ ἀκολουθοῦσί μοι , κ ἀγὼ δίδωμι αὐτοῖς ζωὴν αἰώνιον .
ἔστι μὲν οὖν ποιμὴν ἀγαθὸς , καὶ ἐν πᾶσιν αὐτὸς πρωτεύων .
κεχρημάτικε δὲ καὶ πρόβατον , ἐπεί τοι γέγονε καθ ἡμᾶς .
καὶ γοῦν ὁ σοφὸς Ἰωάννης τοῖς Ἰουδαίων δήμοις αὐτὸν παρέδειξε , λέγων ·
ἴδε ὁ ἀμνὸς τοῦ Θεοῦ ὁ αἴρων τὴν ἁμαρτίαν τοῦ κόσμου .
μυρίοι μὲν γὰρ ἐσφάττοντο , κατὰ τὸν τοῦ νόμου τύπον , ἀλλ οὐδεὶς ἀπήλειψε τὴν ἁμαρτίαν τοῦ κόσμου .
ἀδύνατον γὰρ αἷμα ταύρων καὶ τράγων ἀφαιρεῖν ἁμαρτίαν 0 .
ἀνῄρηκε δὲ τοῦ κόσμου τὴν ἁμαρτίαν ὁ ἀμνὸς ὁ ἄμωμος , ὁ ἀληθινὸς , τὸ ἄμωμον ἱερεῖον .
Οὐκοῦν καὶ ὡς πρόβατον λελόγισται μεθ ἡμῶν .
καλοῖτο δ ἂν διὰ τοῦτο καὶ τῆς Ἐκκλησίας υἱὸς ὡς πρωτότοκος ἐν ἀδελφοῖς .
ἰστέον δὲ ὅτι καὶ Ἰωσὴφ ἑρμηνεύεται προσθήκη καὶ αὔξησις Θεοῦ .
ἀεὶ γὰρ εἰς αὔξησιν τῶν τῆς Ἐκκλησίας τέκνων ἡ ἁγία πληθὺς ἐπιδίδοται .
τοιγάρτοι καὶ εἴρηται πρὸς αὐτήν ·
ἆρον κύκλῳ τοὺς ὀφθαλμούς σου , Σιὼν , καὶ ἰδὲ πάντας .
ἰδοὺ συνήχθησαν , καὶ ἤλθοσαν πρὸς σέ .
ἰδοὺ οὗτοι πόῤῥωθεν ἔρχονται , οὗτοι ἀπὸ βοῤῥᾶ , καὶ οὗτοι ἀπὸ θαλάσσης , ἄλλοι δὲ ἐκ τῆς Περσῶν 0 1 2 .
γέγραπται δὲ καὶ ἐν ταῖς Πράξεσι τῶν ἀποστόλων ·
πῆ μὲν , ὅτι ὁ μὲν Κύριος προσετίθει τοὺς σωζομένους καθ ἡμέραν ἐπὶ ταυτό 0 ·
πῆ δὲ δὴ αὖ ·
μᾶλλον δὲ προσετίθεντο πιστεύοντες τῷ Κυρίῳ πλήθη ἀνδρῶν τε καὶ γυναικῶν .
ταύτῃτοι , καθάπερ ἤδη προεῖπον , νοοῖτ  ἂν εἰκότως ὁ νοητὸς Ἰωσὴφ , τουτ έστιν , οἱ ἐν Χριστῷ , προσθήκη Θεοῦ .
ἴοι δ  ἂν ἡμῖν ὁ λόγος οὐκ ἀπὸ σκοποῦ τοὺς εἰς αὐτὸν πιστεύσαντας ὡσανεὶ καὶ αὑτὸν οἰκονομικῶς ὀνομάζων .
ἔστι γὰρ , αὐτὸς μὲν ἡ κεφαλή ·
σῶμα δὲ καὶ μέλη , ἐκ μέρους ἡμεῖς 0 .
καὶ αὐτὸς μὲν ἡ ἄμπελος 0 ·
ἐμπεφύκαμεν δὲ κλημάτων δίκην ἡμεῖς , ἑνώσει τῇ κατὰ πνεῦμα δι ἁγιασμοῦ συνδούμενοι .
ἀλλ Ἦν , φησὶν , Ἰωσὴφ δέκα καὶ ἑπτὰ ἐτῶν .
καὶ ὅτι μὲν νέος κομιδῇ , παραδείξειεν ἂν , οἶμαί που , καὶ διὰ τούτων ἡμῖν ἡ Γραφή .
νεώτατον δὲ τῶν ἄλλων καὶ αὐτὸν εἶναί φαμεν τὸν Ἐμμανουὴλ , τὸ ἐν χρόνῳ πρεσβύτερον τοῖς πρὸ αὐ τοῦ γεγονόσιν ἀνάπτοντες , οἷον Μωσῇ καὶ προφήταις ·
ἐκβασανίζοντες δὲ τῶν γεγραμμένων τὴν δύναμιν , οἰησόμεθά τι καὶ ἕτερον διὰ τούτου κατασημαίνεσθαι .
καταγράψει γάρ πως ἡμῖν καὶ αὐτὸ τάχα που τῆς μετὰ σαρκὸς οἰκονομίας τὸ βαθὺ μυστήριον , καὶ ὁ τῶν ἐτῶν ἀριθμός .
καὶ τίνα δὴ τρόπον , διατρανοῦν ὡς ἔνι πειράσομαι 0 ·
ὡς γὰρ ἔφην ἤδη καὶ ἐν ἑτέροις ·
μεμνήσομαι γάρ .
ἔθος τῇ θείᾳ Γραφῇ , τοὺς ἀνόπιν ἰόντας τῶν ἀριθμῶν , μετὰ τὴν αὐτοῖς τεταγμένην ἐκπλήρωσιν , τελειότητος ποιεῖσθαι σύμβολα 0 .
Οἷόν τί φημι ·
τὸν δέκα εἴπερ τις ἀναμετρήσαιτο καὶ ὑπερτρέχειν ἕλοιτο , πάλιν ἐκ μονάδος ἄρξεται , καθάπερ εἰς τέλος καταίρων αὐτόν 0 .
ὁμοίως ἐπὶ τῆς ἑβδομάδος 0 .
ἀρξάμενος γὰρ ἐκ πρώτης , ἄνεισι μὲν ἐφεξῆς ἐπὶ τὴν ἑβδόμην ·
εἶτα κατακλείσας εἰς τέλος τὸν τῶν ἡμερῶν ἀριθμὸν , ἐπανήξει πάλιν ἐπὶ τὴν πρώτην .
τελειότητος οὖν ἄρα ταύτῃτοι ποιεῖται σημεῖα τοὺς ὧδε ἔχοντας τῶν ἀριθμῶν ὁ ἱερὸς ἡμῖν λόγος .
καὶ γοῦν τῇ τῶν ταλάντων διανομῇ , τὸν εἰς λῆξιν ἥκοντα φιλεργίας τῆς κατὰ Θεὸν , δέκα φησὶν εἰληφέναι τάλαντα καὶ μὴν καὶ ἐπάνω τεθεῖσθαι πόλεων δέκα ·
ὅτι τῶν εὐδοκιμήσεων τελειότητι πάντη τε καὶ πάντως ἰσομοιρήσει τὰ γέρα , διὰ τούτου καταδεικνὺς ὁ τούτων διανομεὺς , τουτέστι Χριστός 0 ·
στεῖραν δέ γε τεκεῖν ἐπτὰ , τῶν ἁγίων τις ἔφη , τὸ ἑπτά που τιθεὶς ἀντὶ τοῦ πολλὰ , καὶ ὅσα τυχὸν εἰς τέλειον ἀριθμὸν καταλογισθεῖεν ἂν ὑπό του τῶν ἀ  να  μετρεῖν ᾑρημένων 0 .
ὅταν τοίνυν λέγηται περὶ τοῦ Ἰωσὴφ , ὅτι ἦν ἐτῶν δέκα καὶ ἑπτὰ , συντεθεῖσθαι δώσομεν τὸν Ἐμμανουὴλ εἰς ἕνα Χριστὸν καὶ Υἱὸν ἐκ δυοῖν τελείοιν , θεότητός τε καὶ ἀνθρωπότητος .
Οὐ γάρ τοι παραδεξόμεθα τό τισι δοκοῦν , οἰομένοις ὅτι ψυχῆς λογικῆς ὁ θεῖος ἐκεῖνος κεκένωτο ναὸς , ὃν ἐκ τῆς ἁγίας Παρθένου πεφόρηκεν ὁ Θεὸς Λόγος .
ἀλλ ὥσπερ ἦν τέλειος ἐν θεότητι , οὕτω καὶ ἐν ἀνθρωπότητι , πλὴν εἰς ἕνα συγκείμενος ἀποῤῥήτως τε καὶ ὑπὲρ νοῦν 0 1 .
Οὐκοῦν σημαίνει μὲν τὸ τέλειον ἐν θεότητι καὶ ὑπαινίττεταί πως ἡμῖν ὁ δέκα ἀριθμός .
τὸ δὲ οὕτως ἔχον , ἐν ἀνθρωπότητι πάλιν ὑπεμφήνειεν ἂν ὁ ἑπτὰ , μειονεκτούμενος μὲν ὡς ἐν Τριάδι τοῦ δέκα , ἐπενηνεγμένος δὲ αὐτῷ καὶ οἱονεὶ προσκείμενος 0 .
μετὰ γάρ τοι τὸν δέκα ἀριθμὸν συμβέβηκεν ὁ ἑπτά .
ἐν ὑπεροχῇ δὲ Τριάδος , τουτέστι Θεότητος , ὁ ἐκ Πατρὸς Θεὸς Λόγος 0 ·
ἐν ὑφιζήσει δὲ τὸ ἀνθρώπινον , καὶ Θεοῦ δόξης ἐν μείοσι 0 .
καὶ ὁ μὲν Θεὸς Λόγος νοεῖται προὼν , προσγέγονε δὲ αὐτῷ τὸ ἀνθρώπινον .
Οὐκοῦν ἀναγκαίως προτέτακται μὲν ὁ δέκα ἀριθμὸς , ἐπενήνεκταί γε μὴν ὁ ἑπτά .
ἰωσὴφ γὰρ , φησὶν , δέκα καὶ ἑπτὰ ἦν ἐτῶν .
ἄθρει δή μοι πρὸς τούτῳ τὸ πρόσκαιρόν τε καὶ ἄναρχον , ὡς ἔν γε δὴ χρόνῳ , φημὶ , τοῦ Ἐμμανουήλ 0 .
γέγονε μὲν γὰρ ἐτῶν ἀπαρίθμησις ὡς ἐν εἰκόνι τῷ Ἰωσήφ 0 ·
ἀλλ ἐπενήνεκται τὸ ἦν .
κέκληται μὲν γὰρ εἰς γένεσιν τὴν καθ ἡμᾶς νοουμένην , καὶ εἰς ἐτῶν ἀριθμὸν διὰ τὸ ἀνθρώπινον , καίτοι Θεὸς ὢν ὁ Λόγος .
ἀλλ ἕψεται πάντως τὸ ἦν αὐτῷ .
νοεῖται γὰρ καὶ ἔστιν ἀληθῶς τῷ Θεῷ καὶ Πατρὶ συναΐδιος , καὶ , ὡς ὁ θεσπέσιός φησιν Ἰωάννης , Ἐν ἀρχῇ ἧν ὁ Λόγος , καὶ ὁ Λόγος ἦν πρὸς τὸν Θεὸν , καὶ Θεὸς ἦν ὁ Λόγος .
Οὐκοῦν ἐρῶ εἰσαῦθις ·
δέκα μὲν καὶ ἑπτὰ ἐτῶν ἦν Ἰωσὴφ ὁ θεσπέσιος , τὰς δὲ τοῦ πατρὸς ἀγέλας συνεποίμαινε τοῖς ἀδελφοῖς , τοῖς ἀπὸ Ζελφᾶς , φημὶ , καὶ Βάλλας , τουτέστι , τοῖς ἐκ θεραπαινῶν .
γεγονὼς γὰρ ἄνθρωπος ὁ ἐκ Θεοῦ Λόγος , τὴν τῶν Ἰουδαίων ἄνω τε καὶ κάτω περιέθει χώραν , συναγείρων ὥσπερ εἰς ἀγάπησιν τὴν πρὸς Θεὸν καὶ Πατέρα ἀπολωλότα πρόβατα οἴκου Ἰσραήλ .
ὡς γὰρ ὁ μακάριος γράφει Παῦλος , Θεὸς ἦν ἐν Χριστῷ , κόσμον ἑαυτῷ καταλλάσσων .
ἐποίμαινε τοίνυν τοῖς εἰς δουλείαν γεγεννημένοις ὁ Ἐμμανουὴλ , καὶ τοῖς οἱονεί πως ἐκ δύο παιδισκῶν , νόθην , καὶ οὐκ ἐλευθέραν λαχοῦσι τὴν γένεσιν 0 .
μετὰ γάρ τοι τὴν τοῦ Ἱεροβοὰμ βασιλείαν , ἀπήρκασι μὲν τῆς Ἱερουσαλὴμ αἱ δέκα φυλαὶ , κατῴχοντο δὲ καὶ κατῳκήκασιν ἐν τῇ Σαμαρείᾳ , παραφέροντος εἰς τοῦτο τοῦ Ἱεροβοάμ .
πεπλάνηνται δὲ καὶ προσκεκυνήκασι ταῖς δαμάλεσι ταῖς χρυσαῖς ἐκεῖ .
ὅθεν καὶ διὰ φωνῆς Ἰεζεκιὴλ , ὡς δύο γυναῖκας ἐκπεπορνευμένας κατῃτιᾶτο Θεὸς , οὕτω λέγων 0 ·
Υἱὲ ἀνθρώπου , δύο γυναῖκες ἦσαν θυγατέρες μητρὸς μιᾶς , καὶ ἐξεπόρνευσαν ἐν τῇ Αἰγύπτῳ , ἐν τῇ νεότητι αὐτῶν ἐπόρνευσαν , καὶ ἔπεσον οἱ μαστοὶ αὐτῶν .
ἐκεῖ διεπαρθενεύθησαν .
τὰ δὲ ὀνόματα αὐτῶν , Ὀόλλα ἡ πρεσβυτέρα , καὶ Ὀολίβα ἡ ἀδελφὴ αὐτῆς 0 .
καὶ ἐγένοντό μοι , καὶ ἔτεκον υἱοὺς καὶ θυγατέρας ·
καὶ τὰ ὀνόματα αὐτῶν , Σαμάρεια ἡ Ὀόλλα , καὶ Ἱερουσαλὴμ ἡ Ὀολίβα 0 .
συνεποίμαινε τοίνυν καθ ἡμᾶς γεγονὼς ὁ Υἱὸς τοῖς ἐκ δουλείας ἅμα καὶ ἐκ πορνείας γεγεννημένοις .
καθηγοῦνται γὰρ ἔτι τῶν ἐξ Ἰσραὴλ οἱ κατὰ νόμον προεστηκότες , καίτοι διδάσκοντος ἤδη καὶ μυσταγωγοῦντος Χριστοῦ τοὺς προσιόντας αὐτῷ , καὶ εἰς τὴν τῆς ἀληθείας ἀποκομίζοντος τρίβον .
Αὕτη δὲ ἦν αὐτός .
ἀλλ οἱ μὲν Γραμματεῖς καὶ Φαρισαῖοι καὶ τὴν τῆς νομοθεσίας ἔχοντες δόξαν , κατέβοσκον εἰς τριβόλους , εἰς ἀκάνθας , εἰς πλάνησιν , εἰς διδασκαλίας καὶ ἐντάλματα ἀνθρώπων ·
ὁ δὲ εἰς νομὴν ἀγαθὴν , καὶ εἰς πόαν ὥσπερ εὐανθεστάτην , τῶν εὐαγγελικῶν παιδευμάτων τὴν εὐφυᾶ καὶ ἀξιάγαστον γνῶσιν 0 1 .
καὶ οἱ μὲν ἦσαν ποιμένες ῥᾴθυμοί τε καὶ ἀναπεπτωκότες , καὶ πρός γε τούτοις , λημμάτων ἡττώμενοι , καὶ φιλοκέρδειαν νοσοῦντες ἐσχάτην ·
τὸ γάλα κατεσθίοντες , τὰ ἔρια περιβαλλόμενοι , καὶ τὸ παχὺ σφάζοντες , κατὰ τὴν τοῦ προφήτου φωνήν ·
μισθωτοὶ καὶ ἀγέρωχοι , καὶ ὀλίγου παντελῶς ἀξιοῦντες λόγου τὸ χρῆναι πονεῖν ὑπὲρ τῶν προβάτων 0 .
ἀλλ ὥσπερ οἱ ἀπὸ Ζελφᾶς τε καὶ Βάλλας , ψόγον πονηρὸν κατήγαγον ἐπὶ τὸν Ἰωσὴφ , οὕτω καὶ τῶν ἀνοσίων Φαρισαίων ἡ δυστροπωτάτη πληθὺς διαβεβλήκασι τὸν Ἐμμανουὴλ , καὶ συκοφαντεῖν ἀπετόλμων τὴν δόξαν αὐτοῦ ·
σαμαρείτην , καὶ οἰνοπότην , καὶ δαιμονῶντα πρὸς τούτοις , καὶ ταῖς τοῦ Βεελζεβοὺλ ἐνεργείαις ἐπικουρούμενον εἴς γε τὸ δύνασθαι , φημὶ , τὰ πονηρὰ τῶν ἠῤῥωστηκότων ἐξελαύνειν πνεύματα , δυσσεβῶς ὀνομάζοντες .
τοιγάρτοι καὶ διὰ φωνῆς προφήτου τῆς τῶν Ἰουδαίων ἀθυροστομίας κατεκεκράγει λέγων αὐτὸς ὁ Ἐμμανουήλ ·
Οὐαὶ αὐτοῖς , ὅτι ἀπεπήδησαν ἀπ ἐμοῦ .
δείλαιοί εἰσιν , ὅτι ἠσέβησαν εἰς ἐμέ .
ἐγὼ δὲ ἐλυτρωσάμην αὐτούς ·
αὐτοὶ δὲ κατελάλησαν ψευδῆ κατ ἐμοῦ .
πεσοῦνται ἐν ῥομφαίᾳ οἱ ἄρχοντες αὐτῶν , δι ἀπαιδευσίαν γλώττης αὐτῶν .
πεφλυάρηκε τοίνυν κατὰ Χριστοῦ τῶν Φαρισαίων τὸ στῖφος , τὸ θρασύ τε καὶ ἀνελεύθερον .
καὶ τοῦτο , οἶμαι , ἐστὶ τὸ κατενεγκεῖν τοὺς ἀδελφοὺς ψόγον πονηρὸν κατὰ Ἰωσήφ .
ἀλλ  ἠγαπᾶτο , φησὶν , παρὰ τοῦ πατρὸς , ὅτι υἱὸς γήρως ἦν αὐτῷ .
γεγόνασι μὲν γὰρ καὶ ἕτεροι ποιμένες , καλοί τε καὶ ἀγαθοὶ , πρὸ τῆς τοῦ Σωτῆρος ἡμῶν ἀναδείξεως τῆς ἐν κόσμῳ καὶ μετὰ σαρκός ·
καὶ πρό γε τῶν ἄλλων Μωσῆς ὁ θεσπέσιος , καὶ οἱ καθεξῆς τὰς λογικὰς ἀγέλας διαποιμαίνοντες 0 .
πλὴν διαφερόντως ἠγάπησε τὸν Υἱὸν ὁ Πατήρ , καίτοι τελευταῖον ὄντα μετὰ τοὺς ἄλλους , καὶ ἐν ἐσχάτοις τοῦ αἰῶνος γεγονότα καιροῖς .
ἁρμόσει μὲν οὖν τῷ Ἰακὼβ υἱὸν γήρως ἔχειν τὸν Ἰωσήφ .
θεὸς δὲ ἀγήρως , ἄναρχός τε καὶ ἀναυξὴς , καὶ ἀεὶ παντέλειος 0 .
ταύτῃτοι σοφῶς τῆς τοῦ πρέποντος θήρας ἀφαμαρτεῖν οὐκ ἐφιέντες τὸν λόγον , γήρως ὥσπερ υἱὸν γεγεννῆσθαί φαμεν τῷ Θεῷ καὶ Πατρὶ τὸν Ἐμμανουὴλ , ὡς ἐν χρόνοις γεγονότα τοῖς τελευταίοις τοῦ αἰῶνος , δηλονότι τοῦ ἐνεστῶτος , καὶ ἐπεί τοι μετ αὐτὸν ἕτερος οὐδείς 0 1 .
Οὐ γὰρ ἐν ἑτέρῳ σώζεσθαι προσδοκῶμεν .
ἀρκέσει δὴ μόνος , ὅτι μη δὲ ἐν ἄλλῳ κεῖσθαί φαμεν τὴν τοῦ κόσμου σωτηρίαν καὶ ζωήν .
Αὐτὸς οὖν ἡμᾶς εἰς αἰῶνας ποιμανεῖ , κατὰ τὴν τοῦ Ψάλλοντος φωνὴν , καὶ ὑπ αὐτῷ κεισόμεθα τῷ ἀγαπητῷ , πεφηνότι μὲν ἐν ἐσχάτοις τοῦ αἰῶνος καιροῖς , καθάπερ ἔφην ἀρτίως , μετὰ σαρκὸς , προϋφεστηκότι δὲ ὡς Θεῷ .
φαμὲν γὰρ εἶναι τῷ Πατρὶ συναΐδιον .
Οὐκοῦν ἠγαπᾶτο μὲν παρὰ τοῦ πατρὸς διαφερόντως ὁ Ἰωσήφ ·
χιτῶνα δὲ αὐτῷ ποικίλον ἐδίδου , γέρας ὥσπερ ἐξαίρετον , καὶ τῆς ἐνούσης φιλοστοργίας μήνυσιν ἐναργῆ τὸ χρῆμα τιθείς .
ἀλλ ἦν καὶ τοῦτο τοῖς ἀδελφοῖς βασκανίας ἐρέθισμα , καὶ φθόνου πρόφασις ·
καθὼς καὶ αὐτὸ τῶν πραγμάτων διδάξει τὸ πέρας .
ἐπεμαίνοντο δὲ καὶ οἱ Φαρισαῖοι τῷ ἠγαπημένῳ , τουτέστι Χριστῷ , διά τοι τὸ παρὰ Θεοῦ καὶ Πατρὸς ποικιλότροπόν τινα κατημφιέσθαι δόξαν .
τεθαύμαστο γὰρ κατὰ πολλοὺς , οἶμαι , τρόπους ·
τοῦτο μὲν ὡς ζωοποιὸς , τοῦτο δὲ ὡς φῶς καὶ καταφωτίζειν οἷός τε τοὺς ἐν σκότῳ , ὡς λεπροὺς καθαρίζων , καὶ νεκροὺς κ ἂν ἤδη δυσωδοῦντας ῥᾷστα ἐγείρων , ὡς θαλάσσαις ἐπιτιμῶν , καὶ αὐτοῖς ἐπ ἐξουσίας ἐποχούμενος κύμασι 0 1 2 .
καὶ γοῦν ἤδη πως Ἰουδαῖοι διηπορηκότες , καὶ τῷ τῆς βασκανίας πυρὶ λοιπὸν ἀφορήτως κατατρυχόμενοι , πρὸς ἀλλήλους ἔλεγον ·
τί ποιοῦμεν ;
ὅτι οὗτος ὁ ἄνθρωπος πολλὰ σημεῖα ποιεῖ 0 .
Αἴνιγμα δὴ οὖν ὁ παμποίκιλος ἡμῖν χιτών ἐστι τῆς πολυειδοῦς εὐκλείας , ἢν ὁ Θεὸς καὶ Πατὴρ περιθεῖναι λέγεται τῷ Υἱῷ καθ ἡμᾶς γενομένῳ διὰ τὸ ἀνθρώπινον .
ἐπεὶ τό γε ἧκον εἰς ἰδίαν φύσιν , αὐτός ἐστιν ὁ τῆς δόξης Κύριος ·
κ ἂν εἰ λέγοι τυχὸν οἰκονομικῶς διὰ τὴν πρὸς ἡμᾶς ὁμοίωσιν ·
πάτερ , δόξασόν σου τὸν Υἱόν .
παρεθήγοντο δὴ οὖν εἰς λύπας οἱ ἐκ θεραπαινῶν , ἐφ οἷς ἔφην ἀρτίως .
καὶ πρός γε δὴ τούτοις , ὕποπτοι γεγόνασι διὰ τὴν τῶν ἐνυπνίων ἀφήγησιν .
προαναμανθάνοντες γὰρ , ὡς αὐτοὶ μὲν ἔσονται κατὰ καιροὺς ὑπὸ πόδας , καὶ προσκυνηταί 0 ·
ὁ δὲ λίαν δὴ ὑπερκείσεται , καὶ εἰς τοῦτο δόξης ἀναδραμεῖται λοιπὸν , ὡς καὶ αὐτοῖς γενέσθαι προσκυνητὸν τοῖς γεγεννηκόσιν ·
ἐπέτριζον ἤδη τοὺς ὀδόντας αὐτῶν , καὶ τὰς ἐπὶ τὸ χρῆναι φονᾷν εἰσεδέχοντο γνώμας .
παρωξύνοντο δὲ καὶ οἱ Ἰουδαῖοι , καὶ λελύπηντο οὐ μικρῶς , μανθάνοντες ὅτι καὶ αὐτοὺς ὑπερκείσεται τοὺς ἁγίους Πατέρας ὁ Ἐμμανουὴλ , καὶ προσκυνητὸς ἔσται παντὶ τῷ λαῷ , μᾶλλον δὲ ἁπάσῃ τῇ γῇ .
καὶ τοῦτο συνιέντες ἔφασκον ·
Οὗτός ἐστιν ὁ κληρονόμος , δεῦτε ἀποκτείνωμεν αὐτὸν , καὶ κατάσχωμεν τὴν κληρονομίαν αὐτοῦ ·
καίτοι τοῦ μακαρίου Δαβὶδ ἀναφανδὸν λέγοντος ἐνηνθρωπηκότι τῷ Μονογενεῖ 0 ·
πάντα τὰ ἔθνη ὅσα ἐποίησας , ἥξουσι καὶ προσκυνήσουσιν ἐνώπιόν σου , Κύριε ·
ἄλλοτε δ αὖ καὶ αὐτῶν τῶν ἐξ Ἰσραὴλ τὸν ἐπὶ Χριστῷ φθόνον καὶ τὴν ἀνοσίαν ὀργὴν καταφανῆ τιθέντος καὶ λέγοντος ·
ὁ Κύριος ἐβασίλευσεν , ὀργιζέσθωσαν λαοί .
ἀποχρώντως δὴ οὖν τὸν ἀπηνῆ καὶ ἀτίθασσον τῶν Ἰουδαίων καταδείξαντες φθόνον , ἐπὶ καιροῦ λέγωμεν τὰ δύσοιστά τε καὶ μιαιφόνα τολμήματα , πανταχῆ τὸν τῆς ἱστορίας παραθλίβοντες λόγον , καὶ εἰς αὐτὸν τῆς ἐνανθρωπήσεως τοῦ Μονογενοῦς ἀναθέοντες τὸν σκοπόν .
ἀνακομίζει γὰρ αὖθις εἰς τοῦτο ἡμᾶς ὁ λόγος .
ἰέναι μὲν γὰρ ἐν Σιχὲμ τὸν θεσπέσιον Ἰωσὴφ τὸ τοῦ πατρὸς ἀναπείθει πρόσταγμα , εἴπερ εἰσὶν ἐν εὐρωστίαις , καὶ ὅποι ποτὲ καὶ τίνα δὴ τρόπον διαποιμαίνουσιν ἐποπτεύσηται τοὺς ἀδελφούς .
ὁ δὲ ἄπεισι μὲν , εὑρίσκει δὲ μόλις , ἥκιστα μὲν ἐν Σιχὲμ , κατοιχομένους δὲ μᾶλλον εἰς Δοθαΐμ .
ὡς δὲ δὴ προσιόντα τεθέανται , πικρὸν καὶ ἀπηχθημένον μειδιῶσι , λέγοντες ·
ἴδε ὁ ἐνυπνιαστὴς ἐκεῖνος ἔρχεται .
διαχρήσασθαι δὲ βουλομένους ἀπείργει μὲν ὁ Ῥουβείμ ·
καθίεσαν δ οὖν εἰς ἕνα τῶν λάκκων , καὶ τῆς τοῦ Ῥουβεὶμ συμβουλῆς ἀλογήσαντες .
μετ οὐ πολὺ δὲ τοῦ λάκκου τὸν νεανίαν ἀνιμησάμενοι , τοῖς Ἰσμαηλίταις ἀπέδοντο καταβαίνουσιν εἰς τὴν Αἰγυπτίων .
ὑπονοστήσας γε μὴν ἐπὶ τὸν λάκκον ὁ Ῥουβεὶμ , εἶτα τὸ μειράκιον οὐχ εὑρὼν , ἐκτεθνάναι δὲ ἤδη νομίσας , ἔργον τε γενέσθαι τῆς τῶν φονώντων ἀνοσιότητος , δεδυσφόρηκεν οὐ μικρόν .
καὶ ἀπεκομίσθη μὲν Ἰωσὴφ εἰς Αἴγυπτον ·
τεθρήνηκε δὲ ὁ πατὴρ , καὶ μέχρι πολλοῦ κατοιμώζων διετέλει .
ἀπεστάλη δὲ παρὰ τοῦ Θεοῦ καὶ Πατρὸς καὶ αὐτὸς ὁ Κύριος ἡμῶν Ἰησοῦς Χριστὸς , ἐπισκεψόμενος τοὺς ἐξ Ἰσραὴλ , εἰ διατελοῦσιν ἐν εὐρωστίαις , δῆλον δὲ ὅτι ταῖς νοηταῖς , καὶ εἰ μεμένηκεν ἐν καλῷ τὰ ὑπ αὐτοὺς θρέμματα , τῆς τῶν ποιμένων ἐπιεικείας οὐκ ἀπομοιρήσαντα 0 1 .
ἀλλ εὕρηνται μὲν οὐκ ἐν Σιχὲμ , ἀλλ  ἐν Δοθαΐμ .
ἡ Σιχὲμ ὦμος ἑρμηνεύεται .
σημεῖον δ ἂν γένοιτο φιλεργίας τὸ μέλος .
κατείθισται γάρ πως ἡ θεόπνευστος Γραφὴ , ποτὲ μὲν ἰσχὺν , ποτὲ δὲ εἰς ἔργου τύπον ποιεῖσθαι τὸν ὦμον .
Οἶον ἐκεῖνό φαμεν τὸ , Δὸς καρδίαν σου εἰς τοὺς ὤμους , τουτ έστιν , εἰς φιλεργίαν .
δοθαῒμ δὲ πάλιν , ἔκλειψις ἱκανή .
κατελήφθησαν τοίνυν οἱ ἐξ Ἰσραὴλ , οὐκ ἐν φιλεργίαις ὄντες ταῖς εἰς ἀρετὴν , οὔ τε μὴν ἐν εὐδοκιμήσεσι ταῖς κατὰ τὸν νόμον , ἀλλ ἐν ἐκλείψει πολλῇ , δικαιοσύνης δηλονότι καὶ ἁπάσης ἐπιεικείας .
Οὐ γὰρ ἦν δίκαιος οὐ δὲ εἷς , οὐκ ἦν ποιῶν χρηστότητα , οὐκ ἦν ἕως ἑνός ·
ἀλλ  , ὡς Θεός πού φησι διὰ τῆς τοῦ προφήτου φωνῆς , μόνην αὐτῷ προσῆγον τὴν ἀπὸ γλώττης τιμὴν , τὸν νοῦν ἑτέρωθι μεταστήσαντες , καὶ τοῦ χρῆναι πληροῦν τὰ νενομισμένα διὰ Μωσέως , πόῤῥω που μετοικισάμενοι τὴν καρδίαν .
προσέκειντο γὰρ μόναις διδασκαλίαις , καὶ ἐντάλμασιν ἀνθρώπων .
ἀλλ ἐπέγνωσαν μὲν παρόντα μετὰ σαρκὸς τὸν ἠγαπημένον , τὸν νοητὸν Ἰωσήφ .
ἔφη γὰρ ὁ μακάριος εὐαγγελιστὴς Ἰωάννης , ὅπως μέν τοι καὶ ἐκ τῶν ἀρχόντων πολλοὶ ἐπίστευσαν εἰς αὐτὸν , ἀλλὰ διὰ τοὺς Φαρισαίους οὐχ ὡμολόγουν .
ἐπιγνόντες τοίνυν πεπαρῳνήκασιν εἰς αὐτόν .
ἀπεκτόνασι γὰρ , καὶ ὥσπερ εἴς τινα λάκκον καθῆκαν οἱ δείλαιοι , τὸ βαθὺ καὶ σκοτεινὸν τοῦ θανάτου βάραθρον , τουτέστι τὸν ᾅδην .
Οὕτω γὰρ ἡμῖν αὐτὸν καὶ ὁ θεσπέσιος Δαβὶδ κατεσήμαινε λέγων ὡς πρὸς τὸν ἐν οὐρανοῖς Πατέρα καὶ Θεὸν , ὡς ἐκ προσώπου Χριστοῦ 0 1 ·
κύριε , ἀνήγαγες ἐξ ᾅδου τὴν ψυχήν μου , ἔσωσάς με ἀπὸ τῶν καταβαινόντων εἰς λάκκον .
ἄθρει δέ μοι τῶν ἱερῶν Γραμμάτων τὴν ἰσχὺν , καὶ τὸ πολὺ λίαν ἀπεξεσμένον εἰς τὸ ἀκριβές ·
ὁ λάκκος , φησὶ , κενὸς , ὕδωρ οὐκ εἶχεν , ἵνα σαφῶς καὶ ἐναργῶς ὁ ᾅδης ἡμῖν διὰ τούτου κατασημαίνηται .
καὶ τίνα τρόπον , ἐρῶ ·
ὕδωρ μὲν γὰρ σύμβολον ἂν εἴη ζωῆς , ὡς ζωοποιόν 0 .
ὕδωρ δὲ οὐκ εἶναί φησιν ἐν τῷ λάκκῳ .
τῶν γὰρ ζωῆς ἐστερημένων νοοῖτ  ἂν εἰκότως ὁ ᾅδης οἶκός τε καὶ ἐνδιαίτημα .
πλὴν ἀνεβιβάσθη τὸ παιδάριον .
ἀνεβίω δὲ καὶ ὁ Χριστὸς ἐκ νεκρῶν .
Οὐ γὰρ γέγονε τῷ λάκκῳ κάτοχος .
Οὐδὲ μεμένηκεν ὁ Χριστὸς εἰς ᾅδου , κεκένωκε δὲ μᾶλλον αὐτόν .
ἐξέλθετε .
ἐπειδὴ δὲ ἀνεβιβάσθη , καὶ οὐκ εἰς μακρὰν ὁ θεσπέσιος Ἰωσὴφ ἀπῆλθεν εἰς τὴν Αἰγυπτίων , ἐκπριαμένων αὐτὸν τῶν Ἰσμαηλιτῶν ·
ἦσαν δὲ ἀρωμάτων ἔμποροι .
ἀνεβίω μὲν γὰρ καὶ ὁ Χριστὸς , καὶ ἀναβέβηκεν ἐκ τοῦ λάκκου .
μεταπεφοίτηκε δὲ τὴν Ἰουδαίαν ἀφεὶς εἰς τὴν τῶν ἐθνῶν χώραν ·
περιφερόντων αὐτὸν τῶν νοητῶν Ἰσμαηλιτῶν , τουτέστι , τῶν ἐν ὑπακοῇ Θεοῦ 0 ·
ἑρμηνεύεται γὰρ οὕτως ἡ λέξις .
τίνες δ ἂν εἶεν οἱ τοιοίδε ;
πάλιν οἱ μακάριοι μαθηταὶ , τὸ οὖς ὑποθέντες τοῖς διὰ Χριστοῦ παιδεύμασι , καὶ ἀπαρχὴ γεγονότες τῶν εὐδοκιμούντων ἐν ὑπακοῇ καὶ πίστει , καὶ τοῖς ὑπὲρ νόμον αὐχήμασιν 0 .
Οἱ γὰρ τοιοίδε νοοῖντ  ἂν εἰκότως καὶ ἀρωμάτων ἔμποροι , τὸ Χριστοῦ μυστήριον εὐωδιάζοντες , καὶ ἁπάσης ἀρετῆς ἰδέαν ἐν ἰδίαις ψυχαῖς ἀναματτόμενοι γενικῶς .
Οὗτοι τὸν Ἰησοῦν ἐξεπρίαντο τρόπον τινὰ , πάντα μὲν ἀφέντες τὰ ἐν νόμῳ λαμπρὰ , τὸν ἕνα δὲ καὶ πολύτιμον ἐμπορευσάμενοι μαργαρίτην , κατὰ τὴν αὐτοῦ τοῦ Σωτῆρος παραβολήν .
Οὗτοι τοῖς ἔθνεσι διεκόμισαν τὸν Χριστὸν , ἱερουργοῦντες τὸ Εὐαγγέλιον , καὶ ἀνὰ πᾶ σαν τὴν ὑφ ἥλιον κηρύττοντες ὡς Θεὸν καὶ Κύριον , καὶ ὡς λίθον ἐκλεκτὸν , ἀποδοκιμασθέντα μὲν παρὰ τῶν ἐν νόμῳ καὶ νοητῶν οἰκοδόμων , ἐκλεκτὸν δὲ καὶ ἔντιμον παρὰ Θεῷ , καὶ εἰς κεφαλὴν γωνίας κείμενον .
πλὴν ὅτι κεκώλυκεν ὁ Ῥουβεὶμ φονῶντας τοὺς ἀδελφούς 0 ·
δεδυσφόρηκε δὲ καὶ Ἰούδας .
καὶ ἦν μὲν Ῥουβεὶμ πρωτότοκος ·
ἰούδας γε μὴν ἐκ τῆς εἰς βασιλείαν κεκλημένης φυλῆς 0 .
Οὐκοῦν ὅσοι τὴν τοῦ πρωτοτόκου συμμορφίαν πεπλουτήκασι , εἴπερ ἧσαν ἐξ Ἰουδαίων , καὶ ὅσοι κέκληνται πρὸς τὴν τῶν οὐρανῶν βασιλείαν , τὸ διὰ Χριστοῦ προσηκάμενοι κήρυγμα , δεδυσφορήκασιν οὐ μικρῶς ἐπὶ τοῖς κατ αὐτοῦ τολμήμασιν .
ἦσαν γὰρ , ἦσαν οὐκ εὐαρίθμητοι κατ  ἐκεῖνο καιροῦ , κατά τε τὴν Ἱερουσαλὴμ καὶ τὴν ἑτέραν τῶν Ἰουδαίων χώραν , οἱ λελυπημένοι καὶ συναλγήσαντες Χριστῷ ἠτιμασμένῳ .
τεθρήνηκε δὲ ὁ πατὴρ τὸν Ἰωσήφ ·
Οὐ γὰρ ἤθελε παρακληθῆναι , φησίν .
πάρεστι δὴ οὖν κ ἀντεῦθεν ἰδεῖν ὅτι λελύπηκεν οὐ μετρίως τὸν ἐν οὐρανοῖς Πατέρα καὶ Θεὸν ἡ εἰς Χριστὸν παροινία καὶ τὰ μιαιφόνα τῶν Ἰουδαίων ἐγχειρήματα .
προσκεκρούκασι δὲ οὕτω δεινῶς , ὡς παραιτεῖσθαι παράκλησιν , μονονουχὶ δὲ καὶ ἀνέχεσθαι μηδενὸς εἴπερ ἕλοιτό τις τὰς ὑπὲρ αὐτῶν ποιεῖσθαι λιτάς .
ἐλιπάρουν μὲν γὰρ οἱ προφῆται πολλάκις , καὶ σώζεσθαι παρεκάλουν τὸν Ἰσραήλ ·
καίτοι δεδρακότα τὰ ἐπέκεινα λόγου παντὸς κατὰ τῶν προφητῶν 0 .
κατενόησε δὲ τὴν ἡμερότητα πολλάκις Θεός ·
οἰκέται γὰρ ἦσαν οἱ κινδυνεύσαντες Ἐπεὶ δὲ πεπαρῳνήκασιν εἰς αὐτὸν τὸν Χριστὸν , ἀπαράκλητος ὁ Πατὴρ , δυσανάτρεπτος ὁ θυμός 0 .
ὕβρισται γὰρ οὐκ ἔτι τις προφήτης , ἀλλ ὁ τῶν ὅλων Σωτὴρ , ὁ Δεσπότης τῶν προφητῶν , τουτέστι Χριστὸς , δι οὗ καὶ μεθ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι εἰς τοὺς αἰῶνας τῶν αἰώνων 0 .
σκοπὸς τῇ θεοπνεύστῳ Γραφῇ , τὸ Χριστοῦ μυστήριον διὰ μυρίων ὅσων ἡμῖν κατασημῆναι πραγμάτων 0 .
παρεικάσαι δ ἄν τις αὐτὴν λαμπρᾷ καὶ ἀξιαγάστῳ πόλει , καὶ οὐ μίαν ἐχούσῃ τὴν βασιλέως εἰκόνα , πλείστας δὲ ὅσας , καὶ ἐν τόπῳ παντὶ ἀνατεθειμένας περιφανῶς .
ἄθρει γὰρ ὅπως τῶν εἰς τοῦτο τελούντων διηγημάτων οὐδὲν μὲν παρίησιν , ἔρχεται δὲ διὰ πάντων .
Κ ἂν εἰ ἔχοι τι τὸ ἀκαλλὲς τῆς ἱστορίας ὁ λόγος , δι οὐδενὸς ποιεῖται τὰ τοιάδε τυχὸν , ἔς τ ἂν αὐτῇ τὸ προκείμενον ἐξυφαίνηται καλῶς ·
ποιεῖσθαι γὰρ κατάῤῥησιν τῆς τῶν ἁγίων ζωῆς οὐ σκοπὸς αὐτῇ 0 ·
διαμορφοῦν δὲ μᾶλλον ἡμῖν τοῦ μυστηρίου τὴν γνῶσιν , δι ὧν ἂν γένοιτο σαφής τε καὶ ἀληθὴς ὁ ἐπ αὐτῷ λόγος ·
καὶ οὐδαμόθεν ἔχων τὸ ἐπιτιμᾶσθαι δεῖν , ὡς τῆς ἀληθείας ἡμαρτηκώς 0 .
γράφεται τοίνυν ἡμῖν ὡς ἐν τῷ Ἰούδᾳ πάλιν , καὶ μέντοι καὶ τῇ Θάμαρ , τῆς τοῦ Σωτῆρος οἰκονομίας τὸ μυστήριον .
ἐγένετο γὰρ , φησὶν , ἐν τῷ καιρῷ ἐκείνῳ , κατέβη Ἰούδας ἀπὸ τῶν ἀδελφῶν αὐτοῦ , καὶ ἀφίκετο πρὸς ἄνδρα τινὰ Ὀδολαμίτην , ᾧ ὄνομα Ἵρας .
καὶ εἶδεν ἐκεῖ Ἰούδας θυγατέρα ἀνθρώπου Χαναναίου , ᾗ ὄνομα Σαβά .
καὶ ἔλαβεν αὐτὴν , καὶ εἰσῆλθε πρὸς αὐτὴν , καὶ συλλαβοῦσα ἔτεκεν υἱὸν , καὶ ἐκάλεσε τὸ ὄνομα αὐτοῦ Ἥρ .
καὶ συλλαβοῦσα πάλιν , ἔτεκεν υἱὸν , καὶ ἐκάλεσε τὸ ὄνομα αὐτοῦ Αὐνᾶν .
καὶ προσθεῖσα , ἔτι ἔτεκεν υἱὸν , καὶ ἐκάλεσε τὸ ὄνομα αὐτοῦ Σηλώμ .
παῖδες μὲν οὖν οὖτοι γεγόνασι τῷ Ἰούδᾳ τρεῖς .
ἐπειδὴ δὲ εἰς ἥβην ἧκον οἱ νεανίαι , δέχεται τὴν Θάμαρ , καὶ τῷ πρωτοτόκῳ συγκαθείργνυσι , τουτέστι , τῷ Ἥρ .
ἐπειδὴ δὲ ἦν πονηρὸς ἐν ὀφθαλμοῖς τοῦ Θεοῦ , πρὸ παίδων γονῆς τῶν καθ ἡμᾶς ἀπηλλάττετο .
ἀπέκτεινε γὰρ , φησὶν , αὐτὸν ὁ Θεός .
Εἶτα προτρέπει τὸν Αὐνᾶν ὁ πατὴρ , τῇ τοῦ ἀδελφοῦ συγκατευνάζεσθαι γυναικὶ , καὶ ἀναστῆσαι σπέρμα τῷ κατοιχομένῳ .
ὁ δὲ , ἐπείπερ οὐκ αὐτοῦ φησιν ἔμελλεν ἔσεσθαι τὸ γεννώμενον , τὸν συνόδου νόμον ἠδίκει , καταχέων εἰς γῆν , καὶ οὐχὶ μᾶλλον ἐδίδου τὴν σποράν .
διόλλυται δὲ καὶ οὗτος εὐθὺς ἐκ θείας ὀργῆς .
Οὗ γεγονότος , ἐδεδίει λοιπὸν ὁ Ἰούδας τὸν τρίτον αὐτῇ συγκατοικίζειν υἱὸν , φημὶ δὴ τὸν Σηλώμ .
καὶ τῶν εἰς τοῦτο δειμάτων ἡ πρόφασις ἦν , Μὴ ἄρα πως καὶ αὐτὸς ἀπόλοιτο , φησίν .
ἐποιεῖτο δὲ σκῆψιν τοῦ μὴ χρῆναι πληροῦν τὸν γάμον , τὸ τῆς τοῦ παιδὸς ἡλικίας κομιδῇ βραχύ .
Εἶπε γὰρ , φησὶ , τῇ νύμφῃ αὐτοῦ ·
κάθου χήρα ἐν τῷ οἴκῳ τοῦ πατρός σου , ἕως μέγας γένηται Σηλὼμ ὁ υἱός μου .
μή ποτε ἀποθάνῃ καὶ οὗτος , ὥσπερ οἱ ἀδελφοὶ αὐτοῦ 0 .
ἀπελθοῦσα δὲ Θάμαρ ἐκάθητο , ἐν τῷ οἴκῳ τοῦ πατρὸς αὐτῆς .
Εἶτα καιροῦ διαγεγονότος , δεδυσφόρηκεν ἡ Θάμαρ ἐπὶ τῷ μελλησμῷ τοῦ γάμου .
συνίησι δὲ ἤδη πως , ὡς οὐκ ἂν οἴσει πρὸς πέρας αὐτῇ τὸ ἐπηγγελμένον ὁ κηδεστής .
σκήπτεται δὲ μᾶλλον ἀνατιθεὶς εἰς ὑπέρθεσιν καὶ εἰς ἐλπίδας οὐκ ἐσομένας τὸ προσδοκηθέν .
καὶ τί δὴ ἄρα πρὸς τοῦτο μηχανᾶται λοιπόν ;
ἀπηγγέλη , φησὶ , τῇ Θάμαρ τῇ νύμφῃ αὐτοῦ , λέγοντες ·
ἰδοὺ ὁ πενθερός σου ἀναβαίνει εἰς Θαμνὰ κεῖραι τὰ πρόβατα αὐτοῦ .
καὶ περιελομένη τὰ ἱμάτια τῆς χηρεύσεως ἀφ ἑαυτῆς , περιεβάλ  λ  ετο θέριστρον , καὶ ἐκαλλωπίσατο , καὶ ἐκάθητο πρὸς ταῖς πύλαις Αἰνὰν , ἥ ἐστιν ἐν παρόδῳ Θαμνά .
Εἶδε γὰρ ὅτι μέγας γέγονεν ὁ υἱὸς αὐτοῦ Σηλὼμ , αὐτὸς δὲ οὐκ ἔδωκεν αὐτὴν αὐτῷ γυναῖκα .
καὶ ἰδὼν αὐτὴν ὁ Ἰούδας , ἔδοξεν αὐτὴν πόρνην εἶναι .
κατεκαλύψατο γὰρ τὸ πρόσωπον αὐτῆς , καὶ οὐκ ἐπέγνω αὐτήν .
Εἶτα συνηρπάζετο πρὸς ἐπιθυμίαν ·
αἰτοῦντι δὲ τῷ γυναίῳ μισθώματα , πέμψειν ἔριφον ἐπηγγέλλετο , ὅμηρά τε τῆς ἐπαγγελίας αἰτούσῃ , δίδωσι τὴν ῥάβδον , καὶ τὸν δακτύλιον , καὶ τὸν ὁρμίσκον ·
τουτέστι κόσμημά τι τῶν περὶ τὴν δέριν  οἰηθείη δ ἄν τις , καὶ μάλα εἰκότως , ἅτε δὴ Χαλδαῖον ὄντα τὸν Ἰούδαν , μὴ ἐν ῥᾳθυμίᾳ γενέσθαι τοῦ κατακλίνεσθαι φιλεῖν  ·